**VIEŠOJI ĮSTAIGA UTENOS LIGONINĖ**

**PATEIKTŲ PASIŪLYMŲ ĮGYVENDINIMAS[[1]](#footnote-1)**

|  |  |  |  |  |  |  |
| --- | --- | --- | --- | --- | --- | --- |
| ***Pateiktos pastabos*** | | ***Pasiūlymai atsižvelgiant į pateiktas pastabas*** | ***Duomenys apie pastabų ir pasiūlymų įgyvendinimą*** | | | ***Specialiųjų tyrimų tarnybos vertinimas*** |
| 1. *Kritinės antikorupcinės pastabos* | | | | | | |
| **3.1.Nepakankamai reglamentuotas ASPĮ viešuosius pirkimus vykdančių viešųjų pirkimų komisijų sudarymas, atnaujinimas (rotacija) bei veikla (kritinė antikorupcinė pastaba)** | | | | | | |
| VšĮ Utenos ligoninėje nenustatytos viešųjų pirkimų komisijos atnaujinimo (rotacijos) taisyklės. Nustatyta atvejų, kai komisijos veikloje dalyvauja pirkimus inicijuojantis asmuo; komisija priima sprendimus nesant numatyto komisijos posėdyje dalyvaujančių asmenų skaičiaus, būtino sprendimams priimti. | | VšĮ Utenos ligoninei reglamentuoti viešųjų pirkimų komisijos sudarymo ir atnaujinimo taisykles, nustatyti, kad viešųjų pirkimų komisijos darbe negali dalyvauti vykdomą pirkimą inicijavę asmenys, pagal poreikį nustatyti koks minimalus komisijos narių skaičius yra būtinas sprendimams priimti. | Viešųjų komisijos sudarymas vyksta pagal Viešųjų pirkimų įstatymo nuostatas, komisijos veiklos taisyklės nustatytos Komisijos darbo reglamente. Numatytas komisijos narių skaičius - 6, būtinas posėdyje dalyvaujančių narių skaičius - 4. Reglamente nurodyta, kad viešąjį pirkimą iniciavę asmenys negali dalyvauti Komisijos darbe. Numatoma rotuoti komisijos narius ir šiuo metu vertinamos ligoninės objektyvios galimybės kas du metus atnaujinti po 2 Komisijos narius (2 iš 6). | | |  |
| **3.2. Paviršutiniškai atliekami rinkos tyrimai sudaro sąlygas mažos konkurencijos pirkimams (kritinė antikorupcinė pastaba)** | | | | | | |
| VšĮ Respublikinėje Vilniaus universitetinėje ligoninėje, VšĮ Vilniaus miesto klinikinėje ligoninėje, VšĮ Utenos ligoninėje nėra pakankamai reglamentuotas rinkos tyrimų atlikimas, atliekami rinkos tyrimai nedokumentuojami, nėra aiškūs atliktų tyrimų rezultatai*.* | | VšĮ Respublikinei Vilniaus universitetinei ligoninei, VšĮ Vilniaus miesto klinikinei ligoninei, VšĮ Utenos ligoninei tobulinti rinkos tyrimo teisinį reglamentavimą bei nustatyti pirkimo vykdytojų pareigą įvertinti ir dokumentuoti atlikto rinkos tyrimo rezultatus, ar į tai atsižvelgta techninės specifikacijos projekte bei numatyti pirkimo vykdytojų veiksmus, nustačius esminių rinkos tyrimo atlikimo trūkumų. | Atliekami rinkos tyrimai, gauti rezultatai įvykdžius šiuos tyrimus, yra protokoluojami. CVP IS priemonėmis dalyviai supažindinami su kitų tiekėjų atsakymais į pateiktus klausimus, pasiūlymais dėl techninių specifikacijų tikslinimo, papildymo ir kita informacija, susijusia su planuojamu pirkimu. | | |  |
| ***3.3. Nepakankamas pirkimo techninių specifikacijų projektų skelbimas ar veiksmingų rinkos konsultacijų atlikimas, siekiant išsiaiškinti realią konkurenciją (kritinė antikorupcinė pastaba)*** | | | | | | |
| VšĮ Respublikinėje Vilniaus universitetinėje ligoninėje ir VšĮ Utenos ligoninėje šių priemonių taikymas paliktas pirkimo iniciatorių nuožiūrai ir detaliau nereglamentuojamas*.* | | VšĮ Respublikinei Vilniaus universitetinei ligoninei ir VšĮ Utenos ligoninei reglamentuoti techninių specifikacijų projektų skelbimą bei rinkos konsultacijų atlikimą, numatant sąlygas ir aplinkybes, kurioms esant šios priemonės turėtų būti taikomos. | VšĮ Utenos ligoninė techninių specifikacijų projektų skelbimą bei rinkos konsultacijų atlikimą vykdys, vadovaudamasi Viešųjų pirkimų įstatyme nurodytais atvejais. | | |  |
| **3.5. Neidentifikuojami draudžiami susitarimai tarp pirkimo dalyvių, taip sudarant sąlygas „vieno tiekėjo“ pirkimams (kritinė antikorupcinė pastaba)** | | | | | | |
| VšĮ Respublikinėje Vilniaus universitetinėje ligoninėje, VšĮ Vilniaus miesto klinikinėje ligoninėje, VšĮ Utenos ligoninėje neskiriama pakankamai dėmesio susitarimų, kuriais siekiama iškreipti konkurenciją atliekamame pirkime, identifikavimui. | | ASPĮ teisės aktuose reglamentuoti Viešųjų pirkimų įstatymo 46 straipsnio 4 dalies 1 punkto taikymo tvarką, kuri sudarytų sąlygas įvertinti duomenis ar tiekėjai yra sudarę susitarimų, kuriais siekiama iškreipti konkurenciją atliekamame pirkime ir spręsti dėl tokių tiekėjų pašalinimo iš pirkimo procedūros. | VšĮ Utenos ligoninė rengia vidaus teisės aktų papildymų projektą, kuriame bus reglamentuota VPĮ 46 str. 1 d. nuostatų taikymo tvarka. Įtvirtinti papildymus planuojama ne vėliau kaip iki 2022 m rugsėjo 30 d. | | |  |
| **3.8. Nevaldomi interesų konfliktai atliekant viešųjų pirkimų funkcijas (kritinė antikorupcinė pastaba)** | | | | | | |
| VšĮ Utenos ligoninės darbuotojai, paskirti viešųjų pirkimų ekspertais[[2]](#footnote-2), deklaracijose nėra nurodę eksperto funkcijų[[3]](#footnote-3). | | VšĮ Utenos ligoninei užtikrinti, kad paskirti viešųjų pirkimų ekspertai deklaruotų šias pareigas. | Užtikrinsime, kad paskirti viešųjų pirkimų komisijos nariai, ekspertai deklaruotų savo pareigas. Kiekvienų metų sausio mėn. pirmomis darbo dienomis (iki pirmo vykdomo pirkimo) viešųjų pirkimų komisijos nariai, ekspertai pasirašo naujus konfidencialumo pasižadėjimus, nešališkumo deklaracijas ir pateikia deklaruotų pareigų viešųjų pirkimų komisijoje deklaracijų kopijas. | | |  |
| **3.9. Nepakankamai pagrįstas neskelbiamų derybų vykdymas, kaip pirkimai galėjo būti atlikti skelbiamais pirkimo būdais (kritinė antikorupcinė pastaba)** | | | | | | |
| VšĮ Utenos ligoninė vykdė neskelbiamas derybas, tačiau pagal jose numatytus terminus galėjo atlikti pagreitintas skelbiamas procedūras. | | VšĮ Utenos ligoninei reglamentuoti, kad prieš vykdant neskelbiamas derybas būtų įvertintos galimybės pirkimą atlikti taikant atviro konkurso pagreitintas procedūras. | Įstaigos viešųjų pirkimų organizavimo ir vykdymo tvarkos apraše reglamentavome, kad prieš vykdant neskelbiamas derybas būtų įvertintos galimybės pirkimą atlikti taikant atviro konkurso pagreitintas procedūras. (pridedama) | | |  |
| **3.10. Neskelbiamos derybos vykdytos nesant skubaus perkančiosios organizacijos poreikio įsigyti prekes bei paslaugas (kritinė antikorupcinė pastaba)** | | | | | | |
| VšĮ Utenos ligoninė vykdė neskelbiamas derybas, kurių metu sudarė iki 36 mėn. trukmės sutartis. | | VšĮ Utenos ligoninei reglamentuoti, kad neskelbiamų derybų būdu sudaroma sutartis neturi galioti ilgiau ar būti didesnės apimties, negu būtina reaguojant į tokius nenumatytus įvykius, arba kol įvykdžius pirkimą kitu būdu sudaroma kita atitinkama sutartis. | Įstaigos viešųjų pirkimų organizavimo ir vykdymo tvarkos apraše reglamentavome, kad neskelbiamų derybų būdu sudaroma sutartis neturi galioti ilgiau ar būti didesnės apimties, negu būtina reaguojant į tokius nenumatytus įvykius, arba kol įvykdžius pirkimą kitu būdu sudaroma kita atitinkama sutartis (pridedama).  Dėl pacientų dietinio maitinimo paslaugų pirkimo. Pirkimas Nr. 471077 „Pacientų dietinio maitinimo paslaugos“ buvo vykdomas neskelbiamų derybų būdu, nes prieš tai dėl pacientų dietinio maitinimo paslaugų pirkimo buvo vykdomas atviras konkursas Nr. 451321. Atmetus pasiūlymą, vadovaujantis Viešųjų pirkimų įstatymo 71 straipsnio 1 dalies 1 ir 3 punktais, perkančioji organizacija vykdė neskelbiamas derybas pacientų dietinio maitinimo paslaugoms įsigyti, todėl sutartis, nepažeidžiant VPĮ, buvo sudaryta 12 mėn. su galimybe pratęsti 2 kartus po 12 mėn. laikotarpiui. | | |  |
| **3.14. Perkant medicininį deguonį išskirtinės sąlygos sudaromos tiekėjui, su kuriuo yra susiklostę reikalingos įrangos nuomos (panaudos) teisiniai santykiai (kritinė antikorupcinė pastaba)** | | | | | | |
| VšĮ Utenos ligoninės medicininio suskystinto deguonies su įrangos nuoma pirkimo sąlygos buvo palankesnės tiekėjui, kurio įranga ligoninėje buvo sumontuota ankstesnio pirkimo metu | | VšĮ Utenos ligoninei, baigiantis 12 mėnesių nuo medicininio suskystinto deguonies su įrangos nuoma pirkimo sutarties[[4]](#footnote-4) įsigaliojimo dienos, atlikti detalų rinkos tyrimą ir priimti sprendimą dėl sutarties nutraukimo ir naujo pirkimo vykdymo, ar sutarties pratęsimo, atsižvelgiant racionalaus prekėms, paslaugoms ar darbams įsigyti skirtų lėšų naudojimo principą. | Medicininio suskystinto deguonies su įrangos nuoma pirkimą vykdėme atviro (supaprastinto) konkurso būdu. Terminas pasiūlymų pateikimui buvo nustatytas 14 kalendorinių dienų, kas nepažeidžia Viešųjų pirkimų įstatyme šiam pirkimo būdui nustatyto pasiūlymų pateikimo termino. Nei tiekėjų paklausimų, nei pretenzijų dėl pirkimo sąlygų nebuvo gauta. Pasiūlymą pateikė vienintelis tiekėjas, kurio pasiūlymas atitiko pirkimo dokumentuose nustatytus kvalifikacinius reikalavimus ir pirkimo dokumentuose nustatytus reikalavimus. Su šiuo tiekėju buvo sudaryta sutartis.  Atsižvelgdami į Jūsų pateiktą pasiūlymą, 2022 m. IV ketvirtyje atliksime detalų rinkos tyrimą ir vykdysime naują atvirą (supaprastintą) pirkimą dėl medicininio suskystinto deguonies su įrangos nuoma pirkimo, kad sudarytume naują sutartį iki pasibaigiant minėtai sutarčiai.  Kol neįvykdysime naujo pirkimo ir nesudarysime naujos sutarties, esamos sutarties nutraukti negalėsime, nes įstaigoje veikia Covid skyrius, bei kiti skyriai, kuriuose gulintiems pacientams reikalingas deguonis. Sutartis galioja iki 2022-12-27 d. (galimybė pratęsti 2 kartus po 12 mėnesių) | | |  |
| 1. ***Kitos antikorupcinės pastabos*** | | | | | | |
| **3.4. Praktika, kai pirkimo objektų techninės specifikacijos parengiamos pagal konkrečių pirkimo objektų duomenis, gali sąlygoti nepakankamą tiekėjų konkurenciją (kita antikorupcinė pastaba)** | | | | | | |
| VšĮ Utenos ligoninėje nustatyta atvejų, kai techninės specifikacijos rengiamos ne įvertinus kiekvieną pirkimo objekto techninės specifikacijos parametrą, siekiant nustatyti kokia minimali ir maksimali (pagal poreikį) atitinkamo parametro reikšmė yra būtina pirkimo objektui pagal ligoninės poreikius, o pagal konkretaus pirkimo objekto duomenis (techninę specifikaciją), konkrečius duomenis nustatant kaip minimalius arba maksimalius ribinius. | | Šio korupcijos rizikos veiksnio valdymui reikšmingi pasiūlymai pateikti šios išvados dalyse dėl rinkos tyrimų atlikimo bei techninių specifikacijų projektų skelbimo / rinkos konsultacijų atlikimo, todėl atskirų pasiūlymų neteikiame. | Perkančioji organizacija skelbs techninių specifikacijų projektus ir atliks rinkos konsultacijas, kaip tai numato Viešųjų pirkimų įstatymas. | | |  |
| **3.6. Nagrinėjant pretenzijas galimai neužtikrinamas skaidrių ir objektyvių sprendimų priėmimas (kita antikorupcinė pastaba)** | | | | | | |
| VšĮ Utenos ligoninės atsakymai į pretenzijas nėra pakankamai motyvuojami. | | VšĮ Utenos ligoninei ir VšĮ Vilniaus miesto klinikinei ligoninei užtikrinti atsakymų į pretenzijas motyvavimą, t. y. nurodyti, dėl kokių objektyvių priežasčių perkančioji organizacija nusprendė atmesti ar patenkinti pretenziją. | Vykdant pirkimus ir gavus tiekėjų pretenzijas, užtikrinsime motyvuotus atsakymus į pretenzijas, stengsimės nurodyti pretenzijų atmetimo ar jų tenkinimo priežastis. | | |  |
| **3.7. Nepakankamai reglamentuotas pavyzdžių pateikimas, vertinimas, grąžinimas (kita antikorupcinė pastaba)** | | | | | | |
| VšĮ Utenos ligoninėjedažnu atveju pirkimo sąlygose numatoma, kad perkančioji organizacija pasilieka teisę prašyti prekių pavyzdžių, kurie turės būti pateikti per perkančiosios organizacijos nustatytą terminą, tačiau detaliau nenurodoma, kokiais atvejais tiekėjų bus prašoma pateikti pavyzdžius, kokie bus pavyzdžių pateikimo terminai, kaip jie bus vertinami bei grąžinami. | VšĮ Utenos ligoninei pirkimo dokumentuose aiškiai reglamentuoti pavyzdžių (jei numatoma jų reikalauti) pateikimo terminus, jų vertinimo bei grąžinimo sąlygas. | | | Jei, vykdant pirkimą, bus prašoma pateikti prekių pavyzdžius, pirkimo dokumentuose bus aiškiai ir nedviprasmiškai numatomos prekių pavyzdžių pateikimo, jų vertinimo ir gražinimo sąlygos. |  | |
| **3.12. Skelbiant pirkimus nevykdomi reikalavimai CPV IS užfiksuoti kokios kainos (sąnaudos) bus laikomos per didelėmis (kita antikorupcinė pastaba)** | | | | | | |
| VšĮ Utenos ligoninė paminėtais atvejais nesilaikė nustatytos tvarkos ir CVP IS nepaskelbė kokias kainas laikys per didelėmis ir tuo pagrindu atmes tiekėjų pasiūlymus, nepateikė informacijos nei dėl bendros pirkimo kainos, nei dėl kiekvienos pirkimo dalies atskirai. | VšĮ Utenos ligoninei įvertinti pateiktus pastebėjimus bei CVP IS skelbti kokias kainas perkančioji organizacija laikys per didelėmis ir tuo pagrindu atmes tiekėjų pasiūlymus (jei pirkimas skaidomas į dalis nurodyti, kokias kainas laikys per didelėmis ir tuo pagrindu atmes tiekėjų pasiūlymus dėl kiekvienos pirkimo dalies atskirai). | | | Perkančioji organizacija pirminiuose pirkimo dokumentuose, prieš pradedant pirkimo procedūras, patvirtina pirkimui skirtas lėšas ir pirminiuose dokumentuose (protokole) nutaria kokios kainos, pasiūlytos pirkimui, bus laikomos didelėmis. Ši informacija skelbiama CVP IS sistemoje prie konkretaus pirkimo darbų sąrašo skiltyje „Vidiniai dokumentai‘, įkeliant viešųjų pirkimų komisijos protokolą, kuriame nurodyta konkreti pirkimui skirta lėšų suma, kurią tiekėjo pasiūlymui viršijus, vadovaujantis VPĮ 45 straipsnio 1 dalies 5 punktu, perkančioji organizacija atmes tiekėjo pasiūlymą dėl pasiūlytos per didelės, perkančiajai organizacijai nepriimtinos kainos. Informacija tiekėjams apie skiriamas lėšas pirkimui nei pirkimo dokumentuose, nei skelbime apie numatomą vykdyti pirkimą, nėra viešinama.  Perkančioji organizacija atsižvelgs į pateiktas pastabas bei pasiūlymus ir pirkimų pirminiuose dokumentuose nurodys skiriamas lėšas pirkimui. Jei pirkimas skaidomas į atsiras pirkimo dalis – kiekvienai pirkimo daliai atskirai.  *(*[*Viešųjų pirkimų tarnyba*](https://klausk.vpt.lt/hc/lt)[*VPĮ / PĮ DUK*](https://klausk.vpt.lt/hc/lt/categories/201226265-VP%C4%AE-P%C4%AE-DUK)*/*[*Tiekėjų informavimas, informacijos viešinimas (suteikimas)*](https://klausk.vpt.lt/hc/lt/sections/115001586169-Tiek%C4%97j%C5%B3-informavimas-informacijos-vie%C5%A1inimas-suteikimas-)  *„Viešųjų pirkimų įstatymas neįpareigoja perkančiosios organizacijos tiekėjams atskleisti pirkimui skirtos lėšų sumos. Kiekvienu atveju perkančioji organizacija pati sprendžia, ar atskleisti pirkimui skirtų lėšų suma, ar ne. Pirkimui skirtų lėšų suma, nustatyta ir****užfiksuota perkančiosios organizacijos rengiamuose dokumentuose prieš pradedant pirkimo procedūras****, gali būti keičiama,****kai ji nėra nurodyta pirkimo dokumentuose,****perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu (Viešųjų pirkimų įstatymo 45 straipsnio 1 dalies 5 punktas). Svarbu, kad perkančioji organizacija pati sau būtų pasigrindusi pirkimo objektui skiriamų lėšų sumą bei turėtų tai pagrindžiančius dokumentus. Perkančioji organizacija gali neatskleisti pirkimui skirtų lėšų dydžio net ir tiekėjui paklausus, todėl perkančioji organizacija neprivalo pateikti jokių protokolų, kur užfiksuota pirkimui skirtina lėšų suma, susipažinti."* |  | |
| **3.13. Pirkimų skaidymas sudaro sąlygas vykdyti neskelbiamus mažos vertės pirkimus (kita antikorupcinė pastaba)** | | | | | | |
| VšĮ Utenos ligoninėje pastebėta atvejų, kai analogiškų paslaugų pirkimai vykdomi kiekvienais metais mažos vertės neskelbiamo pirkimo būdu apklausiant vieną tiekėją. | VšĮ Utenos ligoninei, atsižvelgiant į pateiktus pastebėjimus, įvertinti 2022 m. viešųjų pirkimų plano pakeitimo būtinybę, įvertinant mažos vertės pirkimų, kurie iš esmės planuojami ne vieniems metams, vertes bei pirkimų sujungimo galimybes. Alternatyvus pasiūlymas – į tai atsižvelgti rengiant 2023 m. viešųjų pirkimų planą. | | | Į mažos vertės pirkimų, kurie iš esmės planuojami ne vieneriems metams, vertes bei pirkimų sujungimo galimybes bus atsižvelgta ir įgyvendinta rengiant 2023 metų viešųjų pirkimo planą. |  | |
| 1. ***Kitos pastabos*** | | | | | | |
| **3.15. VšĮ Utenos ligoninė administracinių patalpų nuomos pirkimus vykdė nesilaikydama nustatytos tvarkos (kita pastaba)** | | | | | | |
| VšĮ Utenos ligoninė mažos vertės neskelbiamais pirkimais 2020 ir 2021 m., apklausiant vienintelį tiekėją, pirko administracinių patalpų nuomą. Tačiau pažymėtina, kad šie pirkimai negalėjo būti vykdomi viešųjų pirkimų būdu, apie juos neskelbiant viešai, nes nekilnojamųjų daiktų nuoma turi būti įsigyjama vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo reikalavimais[[5]](#footnote-5), kaip numatyta Viešųjų pirkimų įstatymo 6 straipsnio 1 dalies 1 punkte. | | VšĮ Utenos ligoninei, esant poreikiui įsigyti administracinių patalpų nuomą pasibaigus 2021 m. rugpjūčio 27 d. sutarties Nr. SUT-21-08/F16-166 terminui 2022 m. rugsėjo 7 d., patalpų nuomos pirkimą vykdyti Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo nustatyta tvarka. | Bus vykdomos skelbiamos derybos patalpų nuomai įsigyti, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo nustatyta tvarka. | | |  |
| **3.16. Nevienareikšmiškai suprantami ir taikomi Sveikatos apsaugos ministerijos nustatyti reikalavimai medicininės įrangos techninei priežiūrai sudaro sąlygas vieno tiekėjo pirkimams (kita pastaba)** | | | | | | |
| VšĮ Utenos ligoninė vykdė medicininės įrangos techninės priežiūros, techninės būklės tikrinimo, remonto, rentgeno aparatų kokybės kontrolės ir darbo vietų stebėsenos patikros, prietaisų metrologinės patikros pirkimą (Nr. 526786), kurio metu įsigijo ir medicinos įrangos techninės priežiūros paslaugas. Šio pirkimo metu 32 iš 46 pirkimo dalių buvo vieno tiekėjo pirkimai. Nors pirkimo dokumentuose nebuvo reikalavimo dėl gamintojo įgaliojimo medicinos įrangos techninės priežiūros atvejais, darytina išvada, kad galiojantis teisinis reglamentavimas lėmė vieno tiekėjo pirkimus techninės priežiūros dalyje.  Pažymėtina, kad ir Viešųjų pirkimų tarnyba, vertindama perkančiosios organizacijos pirkimą, kurio sąlygose buvo nustatytas reikalavimas turėti atstovavimo teisę gamintojui, sutiko su perkančiosios organizacijos pagrindimu dėl reikalavimo tiekėjui būti medicinos priemonės gamintoju arba jo įgaliotu atstovu, ar turėti atitinkamą bendradarbiavimo sutartį su kitu ūkio subjektu, atsižvelgiant į Medicinos priemonių naudojimo aprašo, patvirtinto Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383 „Dėl medicinos priemonių naudojimo tvarkos aprašo patvirtinimo“ (aktuali redakcija nuo 2021 m. gegužės 26 d. iki 2023 m. gegužės 25 d.), 23 punkto nuostatas[[6]](#footnote-6). | | Sveikatos apsaugos ministerijai spręsti dėl Medicinos priemonių naudojimo tvarkos aprašo, patvirtinto Sveikatos apsaugos ministro 2010 m. gegužės 3 d. įsakymu Nr. V-383 tobulinimo siekiant išvengti jo aiškinimo ir taikymo dviprasmybių. |  | | |  |

\_\_\_\_\_\_\_\_\_\_\_\_

1. Informaciją apie išvadoje dėl korupcijos rizikos analizės nurodytų pasiūlymų vykdymą ar numatomą įgyvendinimą prašome pateikti STT ne vėliau kaip per 3 mėnesius nuo išvados dėl korupcijos rizikos analizės gavimo dienos. [↑](#footnote-ref-1)
2. VšĮ Utenos ligoninės direktoriaus 2016-04-26 įsakymo Nr. V-41 3 p., 2017-12-09 įsakymo Nr. V-95 2 p. [↑](#footnote-ref-2)
3. Prieiga internete: <https://pinreg.vtek.lt/app/deklaraciju-paieska> Žiūrėta 2022-04-14. [↑](#footnote-ref-3)
4. 2021-12-27 Nr. F16-217/VSP-PP-21/0023, N-21/0020. [↑](#footnote-ref-4)
5. Prieiga internete: <https://www.e-tar.lt/portal/lt/legalAct/875621e0e17d11e7b3f0a470b0373cb2/asr> [↑](#footnote-ref-5)
6. Prieiga internete: <https://vpt.lrv.lt/uploads/vpt/documents/files/PrS_Pirkimas%20557788_Klaip%C4%97dos%20ligon_%20vertinimas.docx> [↑](#footnote-ref-6)